หลังจากที่ฉีดวัคซีนโควิด19 ทำให้ประจำเดือนเลื่อนเกือบเดือนแล้วค่ะ ตอนนี้ประจำเดือนก็ยังไม่มา และยังมีสิวขึ้นเยอะมากทั้งที่ใบหน้าและที่หลัง ควรทำยังไงดีคะ
สวัสดีค่ะ การรับวัคซีนป้องกันโรคโควิด 19 นั้นมีความสำคัญ โดยการฉีดวัคซีนจะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้นหลังการรับวัคซีน อาจจะมีอาการที่เป็นผลข้างเคียงที่เกิดขึ้นได้เช่น ไข้ต่ำๆ ปวดเมื่อยบริเวณที่ฉีด หรือปวดเมื่อยตามตัว ซึ่งเกิดได้ประมาณ 1-3 วันแรกหลังฉีด หลังจากนั้นอาการจะค่อยๆดีขึ้นได้เองวัคซีนโควิดไม่ได้มีส่วนประกอบของฮอร์โมนเพศ และไม่น่าส่งผลใดๆต่อรอบเดือนหรือทำให้สิวขึ้นได้ค่ะ ถ้าประจำเดือนยังไม่มาเกิน 35 วันจากรอบก่อนแล้ว ควรยืนยันการตั้งครรภ์ และไปพบแพทย์เพื่อตรวจหาสาเหตุอื่นๆของมดลูกหรือรังไข่ที่ผิดปกติที่อาจทำให้ประจำเดือนไม่มาได้ต่อไป